Þetta sjúkdómsástand hefur í gegn um tíðina verið skilgreint á misgóða vegu í tengslum við blæðingar , ófrjósemi og verki . Ein goðsögnin er sú að verkir séu eðlilegur hluti af lífi einstaklinga sem hafa blæðingar . Þegar því er haldið fram , sérstaklega þegar um er að ræða unga einstaklinga , þá fælir það viðkomandi frá því að leita sér hjálpar og við það seinkar greiningu sjúkdómsins oft um allmörg ár . Algengt er að það taki 6 - 10 ár þar til greiningin fæst , en til þess þarf skurðaðgerð sem nefnist kviðarholsspeglun . Að meðaltali má segja að verkir hjá einstaklingi með endometríósu vari í 13 daga í hverjum mánuði . Vandamál tengd sjúkdómnum Sjúkdómurinn getur haft í för með sér veruleg vandamál . Niðurstaða evrópskrar könnunar , sem gerð var meðal kvenna með endómetríósu , leiddi í ljós eftirfarandi : 73% kvenna eru ófærar að taka þátt í félagslífi nokkra daga í hverjum mánuði . 80% kvennanna sögðu að endómetríósa truflaði svefn og gæði hans . Alls höfðu 66% þeirra sem tóku þátt í könnunni fengið ranga sjúkdómsgreiningu í upphafi . Árný Ingvarsdóttir sálfræðingur hélt fyrirlestur um andleg áhrif krónískra sjúkdóma á fræðslufundi 10. október 2009 .